АҞӘА, мшаԥы 27 - Sputnik. Аԥсны ахада Аслан Бжьаниа иԥсадгьыл ахь дхынҳәит Урыстәыла усутә ныҟәарыла иҟазаара ашьҭахь. Абри атәы аанацҳауеит ахада ипресс-маҵзура.
Бжьаниа Урыстәыла ахада Иусбарҭаҟни Урыстәыла аиҳабыра рыҟни аиԥыларақәа мҩаԥигеит.
Аслан Бжьаниеи акционертә еилазаара "Росгосстрах" адиректор хада Геннади Гальперини аусбарҭа анапхгара реиҳабы Олег Меркулови, Урыстәыла ахада иусқәа напхгара рзызуа Александр Колпакови актәи ихаҭыԥуаҩ Павел Фрадкови, иара убасгьы Урыстәыла аҳаиртә транспорт Афедералтә маҵзура анапхгаҩы Александр Нерадькои реиԥылара мҩаԥысит.
Аԥсныҟа иаара аламҭалаз Бжьаниа даҭааит Никита Михалков испектакль "12" аԥхьарбара. Аспектакль аԥхьарбара мҩаԥысит Атеатр Ду асценаҿы, арежиссиор ииубилеи аламҭалаз. Аԥсны ахада уахь днеиит москватәи ахәыҷтәы хореографиатә ансамбль "Амцабз" аҳаҭыр азы.
Аспектакль "12" хореографс дыҟоуп ансамбль "Амцабз" анапхгаҩы Лаша Марыхәба, ачечен ҷкәын ироль наигӡоит Рамиз Киалбиев – ансамбль "Амцабз" алахәыла. Лаша Марыхәба 2007 шықәса рзы арежиссиор Никита Михалков ифильм "12" далахәын.
Иара убас шәаԥхьар ҟалоит:
-
Ансамбль "Амцабз" Урыстәыла Атеатр ду асценаҿы иқәгылеит